**Agenda za Sajam hortikulture**

Internacionalna federacija pejzažnih arhitekata (IFLA) je proglasila april za Svetski mesec pejzažne arhitekture i on se obeležava u mnogim krajevima sveta počev od 2008. godine. Razlog za izbor ovog meseca se nalazi u dva značajna aprilska datuma – Danu planete Zemlje (22. april) i danu rođenja Fredericka Law Olmsted-a (27. april), čoveka koji je ozvaničio termin „pejzažna arhitektura“ i utemeljio struku.

Udruženje pejzažnih arhitekata Srbije obeležiće „Svetski mesec pejzažne arhitekture 2018“ organizovanjem nekoliko događaja u okviru manifestacije „23. Međunarodni sajam hortikulture BeoPlantFair 2018“ na Beogradskom sajmu.

Tokom trajanja sajma (3-7. april 2018.) biće postavljena retrospektivna izložba radova VII Salona pejzažne arhitekture (2017.)

U sredu, 4. aprila 2018. godine je Dan pejzažne arhitekture na sajmu hortikulture i u Sali za prezentacije održaće se predavanja na temu **Evropska konvencija o predelu I planiranje predela – iskustva iz regiona :**

* **13.30 – 14.00 Evropska konvencija o predelu i aktivnosti na njenoj implementaciji u Srbiji**, Biljana Filipović - Đušić ,dipl.inž.pejz.arh. Ministarstvo zaštite životne sredine Republike Srbije
* **14.00 – 14.30**  **Plan predjela kroz sistem prostornog planiranja u Crnoj Gori,** Jelena Franović, dipl.inž.pejz.arh. Opština Kotor
* **14.30 – 15.00**  **Projekat ”Unapređenje kapaciteta Šumadije i Pomoravlja za primenu Evropske konvencije o predelu”** Dr Jasminka Cvejić dipl.inž.pejz.arh.

Moderator: Ljiljana Tubić mast.inž.pejz.arh.